واصل الشعراء السعوديين التعبير عن مشاعرهم الوطنية بقصائد شعرية محكمة البناء، تفاعلا مع التلاحم الشعبي مع القيادة بعد محاولات عملاء قطر لاثارة الفوضى يوم 15 سبتمبر والذي تحول إلى موعد لاثبات وعي السعوديين ودخر كل من حاول اشاعة الفوضى.
عبدالعالي بن مستور الحربي رئيس مركز شمنصير بمحافظة الكامل جادت قريحته الشعرية بقصيدة تصف مشاعر السعوديين.
وأصر على تحويلها إلى أوبريت شعري بصوته، لينقل من خلالها مشاعر السعوديين تجاه قيادتهم، وكشفهم لكل العملاء الخونة ممن حاولوا وفشلوا في محاولة شق الصف المتماسك للسعوديين.
يقول الحربي:
من هو يعلم تميم انا درينا به
وسمومه اللي يبي فالدار ينشرها
انا على العز لابه من ورا لابه
وان المواقف ليا كبرت نصغرها
بقيادة اللي زعيم معرب انسابه
اللي بلاده كريم الوجه ناصرها
اَي والله ابو فهد حنا اعتزينابه
له بيعةٍ عندنا محدنٍ يغيرها
يرقا المعالي على العزه ونرقابه
ماهي بيوتٍ على القيفان نسخرها
لاوالله الا حقيقة فعل عشنابه
ويشهد على دولة آل سعود حاضرها
أمن وامان وتقدم ماله مشابه
وتلاحم الشعب والحكام مظهرها
وبخمسة عشرسبتمبر يوم نقرابه
بيعه جديده وأفراح ومظاهرها
ويادوحة العز للتاريخ كتابه
انتي كما القدس واجبنا نحررها
ويادوحة العز جا للحق طلابه
شيخ مايقبل على الدوحه تأآمرها
عبدالله ابن علي ياحي من جابه
شيخ ولد شيخ وكمومه يشمرها
وحنا نحاول عشان الشعب وترابه
والله ماودنا الدوحه ندمرها
والا ليخرج تميم وتخرج اذنابه
في ضرف ساعه كسوره ما يجبرها
والنصر بالصبر لازم ينفتح بابه
وأشم له ريحةٍ فاحة مباخرها
وله دله مبهره والكيف شرابه
شيخ عيونه على الحمدين حمرها
تباشروبه بعد ماجهز ركابه
تميم بكره بعون الله يغادرها
وابوه وأمه وابن جاسم هل الخابه
ومجنسين الغدر ترجع لمهجرها
وترجع قطر للخليج وتلبس ثيابه
بعد الشقى والجفى ويقر ناظرها
خنصر وبنصر وابهام وسبابه
في أيد وحده وقوم الحقد نقهرها
ويخيب طهران ونغير له حسابه
وتفشل خطط في ضميره كان ضامرها
وصلو على محمد المختار واصحابه
اللي بعث لأمته بالخير بشرها